**Davanje u zakup nekretnina u vlasništvu HOSTIN, d.o.o.**

* Nekretnine se daju u zakup u zatečenom stanju.
* Cijena za zakup mora biti ponuđena u EUR/mjesečno.
* Zakupnik plaća zakupninu mjesečno u kunama obračunato prema srednjem tečaju HNB na dan izdavanja računa od strane zakupodavca.
* Zakupnik je obvezan plaćati zakupninu uvećanu za PDV, te režije koje se plaćaju za nekretninu (troškovi struje, vode, čistoće, komunalne naknade, te ostale režijske troškove i druge troškove vezane uz nekretninu).
* Prilikom sklapanja ugovora o zakupu, a u svrhu osiguranja plaćanja obveza iz ugovora, zakupnik se obvezuje uručiti zakupodavcu običnu zadužnicu, ovjerenu kod javnog bilježnika, u visini 12 (dvanaest) mjesečnih zakupnina, te se obvezuje zakupodavcu uplatiti novčani depozit u vrijednosti 3 (tri) mjesečne zakupnine, a koje se vraća zakupniku po isteku važnosti ugovora i po podmirenju svih obveza preuzetih ugovorom.
* Zakupnik ne može vršiti bilo kakve preinake, građenja ili slično na nekretnini bez pisane suglasnosti Zakupodavca.
* Ugovor se sklapa se na period važenja do 2 (dvije) godine, s mogućnošću produljenja.
* Najpovoljnijom ponudom za zakup, smatrat će se ona ponuda koja sadrži najviši iznos zakupnine.

***Ponuda mora sadržavati:***

1. ime i prezime, OIB ponuditelja i njegovo prebivalište (za fizičke osobe), odnosno naziv tvrtke s adresom sjedišta i OIB (za pravne osobe), te aktivnu e-mail adresu;
2. presliku osobne iskaznice ako je ponuditelj fizička osoba, odnosno rješenje o upisu u sudski registar za pravne osobe;
3. podatke o nekretnini za koju se daje ponuda za zakup, a koji su navedeni u oglasu (adresa nekretnine, opis nekretnine, površina u m2, vlasničke podatke);
4. iznos ponuđene zakupnine u EUR/ mjesečno;
5. vrstu djelatnosti koja će se obavljati na nekretnini;
6. Plan investicija za vrijeme trajanja ugovora, razrađen na glavne stavke

Pisane ponude dostaviti na adresu:

**INA – Industrija nafte, d.d.**

**Upravljanje imovinom i uslugama**

**Upravljanje nekretninama i imovinom**

**Ponuda za zakup nekretnina**

**Avenija Većeslava Holjevca 10**

**10 020  ZAGREB**

**Ili na e-mail:****nekretnine@ina.hr****.**

O rezultatima, sudionici će biti pisano obaviješteni.

Odabrani ponuditelj dužan je sklopiti Ugovor o zakupu u roku od 30 (trideset) dana od dana donošenja Odluke HOSTIN, d.o.o. o davanju nekretnine u zakup.

Dodatne obavijesti i dogovor o pregledu nekretnine mogu se dobiti na:

***091/ 497 38 72***

**HOSTIN, d.o.o. zadržava pravo u svakom trenutku odustati od prodaje, prihvatiti ponudu ili ne**

**prihvatiti niti jednu ponudu, kao i pozvati na drugi krug nadmetanja.**

Pravo podnošenja ponuda imaju sve fizičke i pravne osobe s područja Republike Hrvatske i inozemstva.

INA-Industrija nafte, d.d. i HOSTIN, d.o.o. kao voditelji obrade osobnih podataka, svaki u svom

dijelu, prikupljaju i obrađuju osobne podatke koji su nužni u svrhu provedbe natječaja radi

kupoprodaje nekretnina, ocjene dostavljenih ponuda, pregovaranja odnosno u svrhu obavljanja

pripremnih radnji koje prethode zaključivanju ugovora o kupoprodaji te radi sklapanja i izvršenja ugovora sa odabranim kandidatom.

Zainteresirane osobe se o zaštiti osobnih podataka u trgovačkom društvu INA, d.d. i HOSTIN, d.o.o., u svako doba opširnije i potpuno mogu informirati u objavljenom dokumentu „Politika zaštite osobnih podataka u INA, d.d.“ i „Politika zaštite osobnih podataka u HOSTIN d.o.o.“ u kojima je detaljno navedeno zašto INA, d.d., odnosno HOSTIN d.o.o. prikupljaju osobne podatke te kako postupaju s prikupljenim podacima i kome ih ustupaju.

Politika zaštite osobnih podataka u INA, d.d., dostupna je na internetskoj stranici INA, d.d., <https://www.ina.hr/zastita-osobnih-podataka>, a za dodatne informacije kandidat može poslati upit na adresu elektroničke pošte službenika za zaštitu podataka: szop@ina.hr, dok je Politika zaštite osobnih podataka u HOSTIN d.o.o., dostupna je na internetskoj stranici HOSTIN d.o.o., <https://www.hostin.hr/hr/politika-zastite-osobnih-podataka/226>, a za dodatne informacije kandidat može poslati upit na adresu elektroničke pošte službenika za zaštitu podataka: szop.hostin@ina.hr